दिवचलः सम्राट क्लब, दिवचल आनी मानिनी आप मजत पंगडान आयोजीत केल्ले अखील गोंय पांवड्या वयले फुगडी सर्तींत घोटेली- केरीच्या विघ्नहर्ता सांस्कृतीक पंगडान पांच हजार रुपयांचें पयलें इनाम मेळयलें.
 दुसरें इनाम कलासती सांस्कृतीक मंडळ, तेमवाडो केरी हाकां आनी तिसरें इनाम शांतादुर्गा आप मजत गट- सर्वण हांका फावो जालें. घोडे आमेश्वर महिला मंडळ, उसप, रवळनाथ महिला भजनी मंडळ, नावेरी हांका उमेद वाडोवपी इनामां दिलीं. घऴनाळेश्वर मंडळ-साळ आनी विघ्नहर्ता पंगडाक दरेकी गायन आनी भेशवणी खातीर इनामां दिलीं.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 